**Шығу және келу туризмі шегінде туроператор қызметтері бойынша салық тіркелімінің нысандарын жасау**

      43. Шығу және келу туризмі шегінде туроператор қызметтері бойынша салық тіркелімінің нысаны шығу және келу туризмі бойынша туристік өнімнің жылжуы бойынша, оның ішінде жолаушылардың тұруын, оларды тасымалдауды, сақтандыруды және туроператор төлеген басқа да шығыстарды қамтитын турагентпен (туристпен) жасасқан шартқа сәйкес туроператор көрсететін қызмет шығыстарының сомаларын көрсетуге арналған.

      44. "Көшпелі туризм" кестеде:

      1) 1-бағанда – жолдың реттік нөмірі;

      2) 2-бағанда – турагентпен жасасқан келісімшарттың нөмірі және күні;

      3) 3-бағанда – турагенттің ЖСН/БСН;

      4) 4-бағанда – келісімшарттың жалпы құны;

      5) 5-бағанда – тұру құны;

      6) 6-бағанда – жолаушыларды тасымалдау құны;

      7) 7-бағанда – сақтандыру құны;

      8) 8-бағанда – туроператор төлеген басқа да шығыстардың сомасы көрсетіледі.

      "Көшпелі туризм" кестеде:

      1) 1-бағанда – жолдың реттік нөмірі;

      2) 2-бағанда – турагент немесе туристпен жасасқан келісімшарттың нөмірі және күні;

      3) 3-бағанда – турагенттің немесе туристің ЖСН/БСН;

      4) 4-бағанда – келісімшарттың жалпы құны;

      5) 5-бағанда – тұру құны;

      6) 6-бағанда – жолаушыларды тасымалдау құны;

      7) 7-бағанда – сақтандыру құны;

      8) 8-бағанда – туроператор төлеген басқа да шығыстардың сомасы көрсетіледі.

      45. Егер салық тіркелімінде қате деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі - қосымша салық тіркелімі) жасау жолымен жүзеге асырылады.

      Салық тіркеліміне өзгеріс және (немесе) толықтыру енгізу жіберілген қателіктердің сипатына қарай мынадай тәртіппен жүргізіледі:

      1) салық тіркелімінің 2, 3-бағандарында қателіктер табылған жағдайда қосымша салық тіркелімінде тиісті деректемелер көрсетіледі. Бұл ретте, егер қате бір немесе бірнеше бағанда жіберілген жағдайда қосымша салық тіркелімінде көрсетілген бағандардың барлығының деректемелері көрсетіледі;

      2) салық тіркелімінің 4, 5, 6, 7, 8-бағандарында қателіктер табылған жағдайда:

      қосымша салық тіркелімінің 2, 3,-бағандарында салық тіркелімінің 2, 3-бағандарының деректемелері көрсетіледі;

      қосымша салық тіркелімінің 4, 5, 6, 7, 8-бағандарында салық тіркелімінің 4, 5, 6, 7, 8-бағандарында көрсетілген сомалармен салыстыру бойынша анықталған айырма сомасы көрсетіледі.

      Салық тіркелімінің 4, 5, 6, 7, 8-бағандарының мәндерін азайтуға бағытталған өзгерістер енгізу кезінде анықталған айырма сомасы қосымша салық тіркелімінің 4, 5, 6, 7, 8-бағандарында "-" алу белгісімен көрсетіледі;

      3) турагент немесе туристпен жасасқан келісімшарттың салық тіркеліміне қосымша енгізу қажет болған жағдайда, қосымша салық тіркелімі осы Қағидалардың 44-тармағына сәйкес жасалады. Бұл ретте мұндай қосымша салық тіркелімінде толықтырулар енгізілетін кезең үшін салық тіркеліміндегі соңғы жолдың нөмірінен кейінгі жолдың нөмірі көрсетілуі қажет.

      46. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      47. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) турагенттің немесе туристің ЖСН/БСН;

      2) салық тіркеліміне өзгерістердің және (немесе) толықтырулардың енгізілу себептері;

      3) келісімшарттың (ол болған кезде) нөмірі мен күні;

      4) салық тіркелімінің өзгерістер енгізілетін жолдарының нөмірлері;

      5) жазбаша негіздеменің жасалған күні көрсетіле отырып, қоса беріледі.

      Ескерту. 47-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z32) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.